หุ้นสหรัฐฯปิดบวก
ตลาดหุ้นสหรัฐฯฟื้นตัวกลับมาปิดในแดนบวก ขณะที่ราคาน้ำมันดีดต่อเนื่องอีกกว่า 1 ดอลลาร์
10 มิ.ย. 2554

ตลาดหุ้นสหรัฐฯฟื้นตัวกลับมาปิดในแดนบวก ขณะที่ราคาน้ำมันดีดต่อเนื่องอีกกว่า 1 ดอลลาร์
ตลาดหุ้นสหรัฐฯวานนี้(9มิ.ย.) ฟื้นตัวกลับมาปิดในแดนบวก โดยได้ปัจจัยหนุนจากตัวเลขขาดดุลการค้าของอเมริกันในเดือนเมษายน ที่ลดลงเหนือความคาดหมาย       ดัชนีหุ้นดาวโจนส์ เพิ่มขึ้น 76.10 จุด (0.63 เปอร์เซ็นต์) ปิดที่ 12,125.04 จุด แนสแดค เพิ่มขึ้น 9.49 จุด (0.35 เปอร์เซ็นต์) ปิดที่ 2,684.87 จุด เอสแอนด์พี เพิ่มขึ้น 9.56 จุด (0.75 เปอร์เซ็นต์) ปิดที่ 1,289.12 จุด
ขณะที่ราคาน้ำมันดีดต่อเนื่องอีกกว่า 1 ดอลลาร์จากความกังวลเกี่ยวกับอุปทานหลังโอเปกคงมีมติกำลังผลิต       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 1.19 ดอลลาร์ ปิดที่ 101.93 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.72 ดอลลาร์ ปิดที่ 119.57 ดอลลาร์ต่อบาร์เรล